-
ພິທີເຊື່ອມຊຶມເອກະສານ ທີ່ຕິດພັນກັບວຽກງານກວດກາ-ຕີລາຄາຈັດແບ່ງປະເພດຄຸນນະພາບການຈັດຕັ້ງພັກ ແລະ...
-
ພະແນກ ປທສ ແຂວງຄຳມ່ວນ ແລກປ່ຽນບົດຮຽນ ກັບ ພະແນກ ປທສ ແຂວງຈຳປາສັກ .
-
ພະແນກ ປທສ ແຂວງ ຄຳມ່ວນ ເຜີຍແຜ່-ເຊື່ອມຊຶມມະຕິກອງປະຊຸມໃຫ່ຍຄັ້ງທີ່ X ຂອງພັກ ;
-
ພະແນກ ປທສ ແຂວງ ໄດ້ຈັດກອງປະຊຸມປຶກສາຫາລືກ່ຽວກັບ ການເຄື່ອນໄຫວວຽກງານລົງກວດກາ,...
-
ພະແນກ ປທສ ແຂວງຄຳມ່ວນ ຈັດປາຖະກະຖາ ເລົ່າມູນເຊື້ອ ວັນສ້າງຕັ້ງໂທລະຄົມມະນາຄົມແຫ່ງຊາດ ຄົບຮອບ 51 ປີ!
ໃນຕອນເຊົ້າຂອງວັນທີ 27 ກໍລະກົດ 2016 ເວລາ 8 ໂມງ 30 ນາທີ ໄດ້ເປີດພີທີພົບປະຖອດຖອນແລກປ່ຽນບົດຮຽນກ່ຽວກັບວຽກງານໄປສະນີ, ໂທລະຄົມມະນາຄົມ ແລະ ການສື່ສານລະຫວ່າງ ພະແນກ ປທສ ແຂວງ ຄຳມ່ວນ ແລະ ພະແນກ ປທສ ແຂວງຈຳປາສັກ ເຊີ່ງໄດ້ຈັດຂື້ນຢູ່ທີ່ຮ້ານອາຫານໜອງປາຫຼັກ 4 , ໂດຍການເປັນປະທານຮ່ວມຂອງ ທ່ານ ໄທຍະພອນ ສິງທອງ ຫົວໜ້າພະແນກໄປສະນີ, ໂທລະຄົມມະນາຄົມ ແລະ ການສື່ສານ ແຂວງ ຄຳມ່ວນ
ແລະ ທ່ານ ປອ ພູຫວິນ ຟອງສະໜຸດ ຫົວໜ້າພະແນກໄປສະນີ, ໂທລະຄົມມະນາຄົມ ແລະ ການສື່ສານ ແຂວງ ຈໍາປາສັກໂດຍການເປັນສັກຂີພະຍານຂອງທ່ານຫົວໜ້າຫ້ອງການເມືອງ 05 ເມືອງ ພາກໄຕ້ ແລະ ຕະຫລອດຮອດຄະນະວິຊາການທັງສອງພະແນກ ເຂົ້າຮ່ວມ 21 ທ່ານ, ຍິງ 06 ທ່ານ.
ທ່ານ ໄທຍະພອນ ສິງທອງ ຫົວໜ້າພະແນກ ປທສ ແຂວງ ຄຳມ່ວນ ໄດ້ລາຍງານສະພາບລວມຂອງພະແນກ ໃຫ້ຄະນະຜູ້ແທນຈາກ ພະແນກ ປທສ ແຂວງ ຈຳປາສັກໄດ້ຊາບ , ເຊີ່ງມີຫຼາຍບັນຫາທີ່ພົນເດັ່ນໃນການຈັດຕັ້ງປະຕິບັດວຽກງານໃນໄລຍະ 1 ປີ ທີ່ຜ່ານມາ ເປັນຕົ້ນແມ່ນ ການຄຸ້ມຄອງລັດວິສາຫະກິດໄປສະນີ ແລະ ໄປສະນີທີ່ມີສາຂາ, ການອອກອະນຸຍາດແກ່ຜູ້ປະກອບທຸລະກິດສ້ອມແປງ ແລະ ຈຳໜ່າຍອຸປະກອນໂທລະຄົມມະນາຄົມ, ການນຳໃຊ້ອິນເຕີເນັດຄາເຟປະເພດ 1, ການອອກອະນຸຍາດເສົາ BTS ແລະ ອະນຸຍາດມາດຕະຖານເຕັກນິກເຄື່ອງຮັບ- ສົ່ງສັນຍານມືຖືໃຫ້ບໍລິສັດ, ການອອກອະນຸຍາດ ແລະ ການຄຸ້ມຄອງຄື້ນຄວາມຖີ່ວິທະຍຸ( ໂຟນີ), ຫຼັງຈາກນັ້ນ ທ່ານ ປອ ພູຫວິນ ຟອງສະໜຸດຫົວໜ້າພະແນກໄປສະນີ, ໂທລະຄົມມະນາຄົມ ແລະ ການສື່ສານ ແຂວງ ຈໍຳປາສັກກໍ່ໄດ້ລາຍງນໂດຍຫຍໍ້ເຊັ່ນໃນການປະຕິບັດວຽກງານໄປສະນີ, ໂທລະຄົມມະນາຄົມມະນາຄົມພາຍໃນ ແຂວງ ຈຳປາສັກໃນປີ່ທີ່ຜ່ານມາໃຫ້ໄດ້ຊາບ.
ໃນພີທີທັງສອງພະແນກກໍ່ໄດ້ປຶກສາຫາລື, ປະກອບຄຳຄິດຄຳເຫັນໃນບົດທີ່ຖອດຖອນແລກປ່ຽນບົດຮຽນ ທີ່ເຕັມໄປດ້ວຍເນື້ອໃນອັນສຳຄັນເຊັ່ນ: ສືບຕໍ່ຮ່ວມມືໃນການຂະຫຍາຍຄວາມສຳພັນ,ຄວາມສາມັກຄີສາຍພົວພັນລະຫວ່າງຂອງສອງພະແນກ, ພິເສດແມ່ນສອງພະແນກ ໄດ້ປຶກສາຫາລຶ ກ່ຽວກັບການຈັດຕັ້ງປະຕິບັດໃນການຄຸ້ມຄອງ ແລະ ການເຄື່ອນໄຫວປະກອບກິດຈະການທາງດ້ານໂທລະຄົມມະນາຄົມ, ສ້າງເງື່ອນໄຂໃຫ້ບັນດາອົງການຈັດຕັ້ງ, ບໍລິສັດລັດວິສາຫະກິດທີໃຫ້ບໍລິການທາງດ້ານໂທລະຄົມມະນາຄົມດໍາເນີນທຸລະກິດໃຫ້ຖືກຕອ້ງ ແລະ ສອດຄອ່ງຕາມແນວທາງນະໂຍບາຍຂອງພັກ-ລັດ.
ການໄປພົບປະແລກປ່ຽນບົດຮຽນໄດ້ດຳເນີນມາຮອດເວລາ 11 ໂມງ 45 ນາທີ ຂອງວັນດຽວກັນແລ້ວກໍ່ໄດ້ປິດລົງດ້ວຍບັນຍາກາດອັນຈົບງາມ.